Двор Вызна (сучасны г.п. Чырвоная Слабада Салігорскага раёна Мінскай вобл.) і прылягаючая да яго воласць існавалі ўжо ў першай палове XV ст., пра што сведчыць выпіска з земскіх кніг Слуцкага павета ад 1802 г. (без дакладнай першапачатковай даты), у якой гаворыцца, што ў часы караля Жыгімонта нейкі Станіслаў Гурын прадставіў да актыкацыі ліст ад слуцкага князя Міхаіла Аляксандравіча (? – 1457). Зыходзячы з гістарычных даты можна сцвярджаць, што ў дадзеным выпадку гаворка ідзе пра ліст вялікага князя Жыкгімонта Кейстутавіча, які быў на велікакняскім сталы паміж 1432 і 1440 гадах. Адпаведна, як мінімум з гэтых часоў, можна сцвярджаць пра існаванне Вызны ў якасьці адміністрацыйна-гаспадарчай адзінкі.